24/02/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 5 de febreiro de 2016, da Xefatura Territorial da Coruña, de autorización administrativa previa, construcción e declaración de utilidade pública dunha instalación eléctrica en Cedeira (IN407A 2015/242-1)

Resolución do 5 de febreiro de 2016, da Xefatura Territorial da Coruña, pola que se concede a autorización administrativa previa, de construcción e declaración de utilidade pública, en concreto, dunha instalación eléctrica no concello de Cedeira (expediente IN407A 2015/242-1) Expediente: IN407A 2015/242-1 Promotor: Unión Fenosa Distribución, S. A. Instalación: LMT, CTC, RBT Casal de María. Concello: Cedeira. FEITOS 1. O 17 de agosto de 2015 o promotor solicitou a autorización administrativa previa, autorización administrativa de construcción e a declaración de utilidade pública da instalación eléctrica indicada.2. Características técnicas: – Liña eléctrica de media tensión subterránea a 20 kV, cunha lonxitude de 0,804 km, coa orixe no paso aéreo a subterráneo a realizar no apoio n.º 34/8 existente da LMT CDR-806 (Expte.3266), tramo entre a derivada ao CT Viciñeira (Expte.3266) e a derivada ao CT Pasada (Expte.14759), condutor tipo RHZ1-2OL 12/20 kV 1x240 mm 2 Al, e final no CT Casal de María (proxectado). – Centro de transformación prefabricado compacto manobra exterior con envolvente de formigón 2L+1P Casal de María, cunha potencia de 250 kVA e unha relación de transformación de 20000/400-230 V.3. O proxecto someteuse ó trámite de información pública mediante resolución publicada nos seguintes medios: – Resolución información pública: 08/09/2015. – DOG: 13/10/2015. – BOP: 29/09/2015. – Xornal “La Voz de Galicia”: 22/12/2015. – Taboleiro de anuncios do Concello: do 23/10/2015 ó 30/10/2015. Ó mesmo tempo realizáronse notificacións individuais ós titulares que figuran na relación de bens e dereitos afectados. No certificado de exposición pública do Concello non se indica que se formulasen alegacións.4. Durante o período no que se someteu ó trámite de información pública foron presentadas as seguintes alegacións. – Pablo Hernan Diego Augusto Achim Juristo (finca n.º 1), mediante escrito recibido o 5 de novembro de 2015, solicita que sexan valoradas as seguintes alegacións:  A uns 200 metros xa existe un transformador á veira da carreteira que une as parroquias ee Esteiro e San Roman.  A parcela da súa propiedade é edificable na actualidade, polo que prexudicaría o seu valor.  Algúns propietarios vense moi afectados por estas expropiacións, tanto no terreo forestal como no chan edificable. Destas alegacións déuselle traslado ó promotor que contestou: – Escrito recibido o 24 de novembro de 2015, no que se valoran as alegación presentadas por Pablo Hernan Diego Augusto Achim Juristo (finca n.º 1), no que en síntese manifesta o seguinte:  Nin o centro de transformación ao que fai referencia o alegante, nin a rede de baixa tensión existentes son suficientes para atender o subministro coas garantías de calidade e seguridade debido ao aumento da demanda de enerxía neste lugar do concello de Cedeira.  As novas afección xeradas se localizan sobre terreo que xa ten constituída unha servidume de paso aérea de enerxía eléctrica, e no linde da parcela coa estrada, polo cal no solo que agora se volve a afectar xa non existían posibilidades edificatorias.  O Xurado de Expropiación de Galicia é o encargado de valorar o prexuízo que se produce neste predio pola construción das instalacións eléctricas contempladas no proxecto, conforme á lexislación aplicable, a fin de que non se produza unha perda no patrimonio do seu propietario.5. Solicitouse o preceptivo informe ós seguintes organismos: – Concello de Cedeira: non consta informe, polo que se entende a conformidade coa instalación. – CMATI (Axencia Galega de Infraestruturas): non consta informe, polo que se entende a conformidade coa instalación. – Deputación Provincial: non consta informe, polo que se entende a conformidade coa instalación.6. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS Lexislación de aplicación: – Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.16, do 19/01/1999, e BOE núm.30, do 04/02/1999). – Lei 24/2013, do 26 de decembro, do sector eléctrico (BOE núm.310, do 27/12/2013). – Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). – Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). – Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). – Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). – Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). – Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). – Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia (DOG núm.194, do 09/10/2015). – Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232 do 04/12/2015). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3. En relación coas alegacións formuladas e coas manifestacións de Unión Fenosa Distribución, S. A. cómpre sinalar: En relación coas alegacións realizadas por Pablo Hernan Diego Augusto Achim Juristo (finca n.º 1), realízanse as seguintes valoracións: – De acordo co proxecto aportado, a obra é necesaria debida ao incremento da demanda de potencia no lugar de Casal e o mal emprazamento do centro de transformador existente. – O Xurado de Expropiación de Galicia é o encargado de valorar o prexuízo que se produce neste predio pola construción das instalacións eléctricas contempladas no proxecto, conforme á lexislación aplicable, a fin de que non se produza unha perda no patrimonio do seu propietario.4. No expediente consta un informe favorable dos servizos técnicos desta Xefatura Territorial. De acordo con todo o indicado, Resolvo: 1. Conceder a autorización administrativa previa, a autorización administrativa de construcción e a declaración de utilidade pública da instalación eléctrica.2. A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3. Para a posta en funcionamento da instalación autorizada, deberá presentar ante esta Xefatura Territorial unha solicitude que se acompañará da seguinte documentación: – As declaracións de conformidade relativas ó material ou equipo e as certificacións ou homologacións, se procede. – Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.285, do 27/11/1992), modificada pola Lei 4/1999, do 13 de xaneiro (BOE núm.10, do 14/01/1999), sen prexuízo de que os interesados poidan interpor calquera outro recurso que se considere pertinente. A Coruña, 5 de febreiro de 2016. Isidoro Martínez Arca Xefe territorial da Coruña